*Հավելված*

*Հրազդան համայնքի ավագանու*

*2023 թվականի փետրվարի 10- ի*

*N 22 որոշման*

***ՀԱՇՎԵՏՎՈՒԹՅՈՒՆ***

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՀՐԱԶԴԱՆ ՀԱՄԱՅՆՔԻ ՀՆԳԱՄՅԱ ԶԱՐԳԱՑՄԱՆ ԾՐԱԳՐԻ 2022 ԹՎԱԿԱՆԻ ԿԱՏԱՐՈՂԱԿԱՆԻ ՎԵՐԱԲԵՐՅԱԼ***

*Հրազդան համայնքում 2022թ-ի ընթացքում պլանավորվել և իրականացվել են հետևյալ աշխատանքները.*

|  |  |  |  |
| --- | --- | --- | --- |
| ***1.«Համայնքի երաժշտական և արվեստի դպրոցների նորոգում, ջեռուցման համակարգի կառուցում »*** | | | |
| ***Կատարված աշխատանքներ*** | *Թիրախային արժեք* | *Փաստացի արժեք/հազ.դր* | *Մեկնաբանություն* |
| *«Համայնքի երաժշտական և արվեստի դպրոցների նորոգում, ջեռուցման համակարգի կառուցում »* |  |  | *-* |
| *Ծրագրի արժեք համայնքի բյուջե/հազ դրամ* | *-* | *-* | *Ծրագրի ամբողջական իրականանացման համար ֆինասական միջոցները չեն բավարարել:* |

|  |  |  |  |
| --- | --- | --- | --- |
| ***2 « Բազմաբնակարան շենքերի տանիքների կապիտալ նորոգում»*** | | | |
| ***Կատարված աշխատանքներ*** | *Թիրախային արժեք/հազ.դր* | *Փաստացի արժեք/հազ.դր* | *Մեկնաբանություն* |
| *Բազմաբնակարան շենքերի տանիքների նորոգում* |  |  |  |
| *1.Վթարային բնակարաների գույքագրում,*  *բազմաբնակարան շենքի տանիքի վերանորոգման նախագծա-նախահաշվային փաստաթղթերի կազմում* |  |  | *Իրականացվել են տանիքների մասնակի վերանորոգման աշխատանքներ:* |
| *Ծրագրի արժեք համայնքի բյուջե/հազ դրամ* | *8 084,575* | *8 084,575* | *Ծրագրի իրականանացման ընթացքում 135 ընտանիքների տրամադրվել է թիթեղ`3000 քմ, իզոգամ` 1000 քմ* |
| ***3« Համայնքի ներհամայնքային, միջհամայնքային և դաշտամիջյան ճանապարհների նորոգում և հիմնանորոգում»*** | | | |
| ***Կատարված աշխատանքներ*** | *Թիրախային արժեք/հազ.դր* | *Փաստացի արժեք/հազ.դր* | *Մեկնաբանություն* |
| *1.Նախագծա-նախահաշվային փաստաթղթերի կազմում* |  | *15310,0* | *միջթաղամասային ճանապարհների ինչպես նաև ներհամայնքային ճանապարհների ընթացիկ նորոգման և փոսալցման նախագծանախահաշվային փաստաթղթերի կազման և խորհրդատվական ծառայությունների արժեքը:* |
| *2. Ճանապարհների ընթացիկ նորոգման, փոսալցման, և գծանշման աշխատանքներ* | *31 170,94* | *31 170,94* | *Իրականացվել են ներհամայնքային ճանապարհների ընթացիկ նորոգման, փոսալցման (28 829,24 հազար դրամ) և գծանշման(2 341,70 հազար դրամ) աշխատանքներ:* |
| *3. Ճանապարհների քարտեզագրում և սխեմավորում* | *-* | *-* | *-* |
| *4. Փողոցների և ճանապարհների բարեկարգում, հիմնանորոգում և նորոգում, գծանշում*  *Ծրագրի արժեք համայնքի բյուջե/հազ դրամ* | *1 527 247,36* | *806947,364* | *Միջթաղամասային ճանապարհների հիմնանորոգման աշխատանքներ սուբվենցիոն ծրագրի շրջանակում`1 527 247,36 հազար դրամ, սակայն 2022 թ. կատարողականը` 806947,364 հազար դրամ, որից պետության մասնաբաժին`922 867,104 հազար դրամ, համայնքի մասնաբաժին` 604380,26 հազար դրամ:* |
| ***4«*** ***Բազմաբնակարան շենքերի բակային տարածքների բարեկարգում ու ասֆալտապատում»*** | | | |
| ***Կատարված աշխատանքներ*** | *Թիրախային արժեք* | *Փաստացի արժեք/հազ.դր* | *Մեկնաբանություն* |
| *1. Նախագծա-նախահաշվային փաստաթղթերի կազմում* | *600,0* | *600,0* | *Ներկայացված է սուբվենցիոն ծրագրերի շրջանակներում իրականացված համայնքի Միկրոշրջան թաղամասի բակային տարածքում խաղահրապարակի կառուցման համար նախագծանախահաշվային փաստաթղթերի կազման արժեքը:* |
| *2.Բակերի բարեկարգում, ասֆալտապատում* | *-* | *-* | *-* |
| ***5 « Բազմաբնակարան շենքերի բաժնային սեփականության գույքի` վերելակների վերանորոգում»*** | | | |
| ***Կատարված աշխատանքներ*** | *Թիրախային արժեք* | *Փաստացի արժեք/հազ.դր* | *Մեկնաբանություն* |
| *Խափանված, չաշխատող վերելակների վերանորոգում* | *-* | *-* | *Կատարվել է անսարք վերելակների գույքագրում, ուսումնասիրում, առաջնահերթության գնահատում: Համայնքում կա չգործող 33 վերելակ, որից 5-ը բեռնատար:* |
| *Ծրագրի արժեք համայնքի բյուջե հազ. դրամ* | *-* | *-* | *Ծրագրի ամբողջական իրականանացման համար ֆինասական միջոցները չեն բավարարել:* |

|  |  |  |  |
| --- | --- | --- | --- |
| ***6 « Բազմաբնակարան շենքերի կառուցում»*** | | | |
| ***Կատարված աշխատանքներ*** | *Թիրախային արժեք* | *Փաստացի արժեք/հազ.դր* | *Մեկնաբանություն* |
| *Բազմաբնակարան շենքերի կառուցում* | *-* | *-* | *Ծրագրի նախաձեռնությունը բիզնես սեկտորի ներկայացուցիչներին է:* |
| *Ծրագրի արժեք համայնքի բյուջե/հազ. դրամ* | *-* | *-* |  |
| ***7 «Մանկապարտեզներում էներգախնայողության և վերականգնող էներգետիկայի ծրագրերի իրագործում »*** | | | |
| ***Կատարված աշխատանքներ*** | *Թիրախային արժեք* | *Փաստացի արժեք/հազ.դր* | *Մեկնաբանություն* |
| *Մանկապարտեզներում հիմնանորոգման, վերանորոգման, ջեռուցման ցանցերի կառուցում, դռների, պատուհանների փոխարինում նորերով, տանիքների հիմնանորոգում, գույքի ձեռքբերում* | *32 782,608* | *32 782,608* | *Թիվ 4 մանկապարտեզի գույքի ձեռքբերում` 13 260,34 հազար դրամ, որից բարեգործի ներդրումը կազմել է 11 142,6 հազար դրամ, իսկ համայնքինը` 2 117,743 հազար դրամ: Թիվ 4 մանկապարտեզի այլ գույքի ձեռքբերում` 2 792,405 հազար դրամ, Շենքի կապիտալ վերանորոգում` 16 729,863 հազար դրամ:* |
| *Ծրագրի արժեք համայնքի բյուջե /հազ. դրամ* | *32 782,608* | *32 782,608* | *Ամբողջովին ավարտվել է համայնքի թիվ 4 մանկապարտեզի մի մասնաշենքի վերանորոգման ու գույքի ձեռքբերման աշխատանքները:* |
| ***8.« Համայնքի 2 մարզդպրոցների կապիտալ վերանորոգում »*** | | | |
| ***Կատարված աշխատանքներ*** | *Թիրախային արժեք* | *Փաստացի արժեք/հազ.դր* | *Մեկնաբանություն* |
| *Համայնքի 2մարզադպրոցների մարզասրահներ իրականացնել բարեկարգվման, վերանորոգման աշխատանքներ* | *-* | *-* | *Աշխատանքներ չեն իրականացվել* |
| *Ծրագրի արժեք համայնքի բյուջե հազ դրամ* | *-* | *-* | *Աշխատանքներ չեն իրականացվել, ֆինանսական միջոցների սղության պատճառով:* |
| ***9.«Համայնքի արտաքին լուսավորության ցանցի ընդլայնում և էներգախնայող համակարգի կառուցում »*** | | | |
| ***Կատարված աշխատանքներ*** | *Թիրախային արժեք* | *Փաստացի արժեք/հազ.դր* | *Մեկնաբանություն* |
| *Համայնքի արտաքին լուսավորության ցանցի ընդլայնում և էներգախնայող համակարգի կառուցում* | *106326,0* | *75630,0* | *Արտաքին լուսավորության ցանցի կառուցում, արդիականացում` 75 630,0 հազար դրամ(սուբվենցիոն ծրարի շրջանակում), որից համայնքի մասնաբաժինը` 44634,0 հազար դրամ, պետությանը` 30 996,0 հազար դրամ:*  *Հրազդան համայնքի երկու անվանական մուտքերի լուսավորությամբ կոնստրուցիայի կառուցում` 30696,0 դրամ(սուբվենցիոն ծրարի շրջանակում), որից համայնքի մասնաբաժինը` 19952,4 հազար դրամ, պետությանը` 10743,6 հազար դրամ սակայն աշխատանքները դեռ չեն ավարտվել:* |
| *Ծրագրի արժեք համայնքի բյուջե հազ դրամ* | *106326,0* | *75630,0* |  |
| ***10.«Մաքրավան թաղամասում կոյուղու ցանցի նորոգում »*** | | | |
| ***Կատարված աշխատանքներ*** | *Թիրախային արժեք* | *Փաստացի արժեք/հազ.դր* | *Մեկնաբանություն* |
| *«Մաքրավան թաղամասից ջրահեռացման ցանցի վերանորոգում»* | *-* | *-* | *Տվյալ թաղամասում ունենալ վերանորոգված կոյուղու ցանց* |
| *Ծրագրի արժեք համայնքի բյուջե հազ դրամ* | *-* | *-* | *Կատարվել են մասնակի վերանորոգման աշխատանքներ` խնդրին տալով ժամանակավոր լուծում:* |
| ***11.« Մոդուլային մանկապարտեզի կառուցում »*** | | | |
| ***Կատարված աշխատանքներ*** | *Թիրախային արժեք* | *Փաստացի արժեք/հազ.դր* | *Մեկնաբանություն* |
| *Մոդուլային, ժամանակակից մանկապարտեզի կառուցում* | *-* | *-* |  |
| *Ծրագրի արժեք համայնքի բյուջե հազ դրամ* | *-* | *-* | *-* |
| ***12.«Լեռնանիստ գյուղի ջրամատակարարման ցանցի կառուցում»*** | | | |
| ***Կատարված աշխատանքներ*** | *Թիրախային արժեք* | *Փաստացի արժեք/հազ.դր* | *Մեկնաբանություն* |
| *Հրազդան համայնքի Լեռնանիստ գյուղական բնակավայրում կառուցել ջրամատակարարման համակարգ* | *241650.0* | *203602.491* | *Սուբվենցիոն ծրագրի շրջանակում իրականացվել է Լեռնանիստի ջրամատակարարման ցանցի կառուցման աշխատանքներ` 203602.491 հազար դրամ, որից համայնքի մասնաբաժինը` 129442.491 հազար դրամ, պետությանը` 72160.0 հազար դրամ:* |
| *Ծրագրի արժեք համայնքի բյուջե հազ դրամ* | *241650.0* | *203602.491* |  |
| ***13.«*** ***Շառլ Ազնավուրի անվան եղևնիների զբոսայգու բեմի և սանհանգույցի հիմնանորոգման աշխատանքներ: Բնակավայրերում խաղահրապարակներում ու զբոսայգիներում մարզասարքերի ու կարուսելների տեղադրում »*** | | | |
| ***Կատարված աշխատանքներ*** | *Թիրախային արժեք* | *Փաստացի արժեք/հազ.դր* | *Մեկնաբանություն* |
| *Շառլ Ազնավուրի անվան եղևնիների զբոսայգու բեմի և սանհանգույցի հիմնանորոգման աշխատանքներ: Բնակավայրերում խաղահրապարակներում ու զբոսայգիներում մարզասարքերի ու կարուսելների ձեռքբերում ու տեղադրում:* | *32 588,4* | *21 358,89* | *Աշխատանքներն իրականացվել են սուբվենցիոն ծրագրի շրջանակում:*  *Կարուսելների ձեռքբերում` 8524,40 հազար դրամ, որից համայնքը` 5969,8 հազար դրամ, պետությունը` 2558,520 հազար դրամ:*  *Շառլ Ազնավուրի անվան եղևնիների զբոսայգու բեմի և սանհանգույցի հիմնանորոգման աշխատանքներ` 24060,0 հազար դրամից կատարվել է 12830,49 հազար դրամ, որից համայնքը` 16842,0 հազար դրամ, իսկ պետությունը` 7218,0 հազար դրամ:* |
| *Ծրագրի արժեք համայնքի բյուջե հազ դրամ* | *32 588,4* | *21 358,89* |  |
| ***14.«*** ***Հրազդան համայնքի կոմունալ սպասարկման մեքենաների ձեռքբերում »*** | | | |
| ***Կատարված աշխատանքներ*** | *Թիրախային արժեք* | *Փաստացի արժեք/հազ.դր* | *Մեկնաբանություն* |
| *Համայնքի ավտոպարկի վերազինում ` ի հաշիվ ժամանակակից տեխնիկաների ձեռքբերման* | *215 174,0* | *215 174,0* | *Սոցիալական ներդրումների ու տարածքային զարգացման ծրագրի շրջանակում համայնքը ձեռք բերեց թվով 4 բազմաֆունկցիոնալ տեխնիկաներ` վերազինելով համայնքային ավտոպարկը:* |
| *Ծրագրի արժեք համայնքի բյուջե հազ դրամ* | *215 174,0* | *215 174,0* | *Համագործակցելով Տարածքային զարգացման հիմնադրամի հետ` համայնքը ձեռք բերեց հետևյալ տեխնիկաները`*  *Ավտոգրեյդեր` 73 900,0 հազար դրամ, Էքսկավատոր ամբարձիչ` 44 100,0 հազար դրամ, Անիվավոր տրակտոր 4-րդ քարշակ դասի` 11 000,0 հազար դրամ, Բազմաֆունկցիոնալ անիվավոր էքսկավատոր` պտտվող պլատֆորմով` 86 174,0 հազար դրամ:*  *Ընդհանուր կազմելով` 215 174,0 հազար դրամ, որից համայնքի մասնաբաժինը կազմում է` 12 402,1 հազար դրամ:* |
| ***15.«*** ***Կանաչապատման ու շրջակա միջավայրի պահպանման միջոցառումներ »*** | | | |
| ***Կատարված աշխատանքներ*** | *Թիրախային արժեք* | *Փաստացի արժեք/հազ.դր* | *Մեկնաբանություն* |
| Բնապահպանական ծրագրի շրջանակում իրականացվող կանաչապատման աշխատանքներ: | *7132,636* | *5873,280* | *Հրազդան քաղաքի Կենտրոն թաղամասի Փոքր բուլվարային փողոցին հարակից հատվածների բարեկարգում* |
| *Ծրագրի արժեք համայնքի բյուջե հազ դրամ* | *7132,636* | *5873,280* |  |
| ***16.«*** ***Դրամատիկական թատրոնի վերանորոգում և գույքի ձեռքբերում »*** | | | |
| ***Կատարված աշխատանքներ*** | *Թիրախային արժեք* | *Փաստացի արժեք/հազ.դր* | *Մեկնաբանություն* |
| *Համայնքի մշակութային կյանքի ակտիվացմանն ուղղված պայմանների բարելավման շրջանակում իրականացնել դրամատիկական թատրոնի շենքի վերանորոգման, էներգախնայող միջոցառումների անցկացման ու գույքի ձեռքբերման աշխատանքներ:* | *-* | *-* | *Ծրագրի ամբողջական իրականանացման համար ֆինասական միջոցները չեն բավարարել:* |
| *Ծրագրի արժեք համայնքի բյուջե հազ դրամ* | *-* | *-* |  |

***Նկարագրական մաս.***

* *2022 թվականի ընթացքում սուբվենցիոն ծրագրերի շրջանակներում իրականացվել են նաև հետևյալ աշխատանքները.*

1. *Հրազդան համայնքի Մաքրավան թաղամասում ավտոտեխսպասարկման կայանատեղիի և ծածկարանի կառուցման աշխատանքներ` 41 060,0 հազար դրամ, որից համայնքի մասնաբաժինը` 26 689,0 հազար դրամ, իսկ պետության մասնաբաժինը` 14 371,0 հազար դրամ:*
2. *Հրազդան քաղաքի/Կենտրոն և Միկրոշրջան թաղամասերում/, Քաղսի,Լեռնանիստ,Սոլակ և Ջրառատ գյուղերում կանգառների կառուցման աշխատանքների իրականացում` 42 360,0 հազար դրամ, որից համայնքի մասնաբաժինը` 27 534,0 հազար դրամ, իսկ պետության մասնաբաժինը` 14 826,0 հազար դրամ:*

* *Սոցիալական աշխատողի կողմից տարվա ընթացքում տնային այցելությունների քանակը կազմել է թվով 96 այց` համայնքի ղեկավարին ներկայացված ֆինանսական աջակցության դիմումների ուսումնասիրություն, տնայցերի իրականացում սոցիալական վիճակի ուսումնասիրության, կյանքի դժվարին իրավիճակում հայտնված ընտանիքների, անձանց բացահայտում ուսումնասիրման, ուսումնասիրվող ընտանիքներում առկա վեճերի կարգավորման, կենսապայմանների հետազոտության և տեղահանված ընտանիքների կարիքների գնահատման նպատակով:*
* *Նախադպրոցական և արտադպրոցական կրթության հաստատություններ կատարվել է ընդհանուր 71 այցելություն, նպատակը` ուսումնադաստիարակչական պրոցեսի ուսումնասիրում, դասապրոցեսների համապատասխանությունը դասացուցակներին, հաստատությունների երեխաների հաճախումների, ճաշացուցակների, պահեստի փաթեթների ուսումնասիրում:*
* *Իրականացված հանրային միջոցառումներ՝*

*1. «Հայի բռունցք» հասարակական կազմակերպության հետ համատեղ միջոցառումների իրականացում Հրազդանի դրամատիկական թատրոնում` «Հանդիպում հայտնի հրազդանցիների հետ» խորագրով:*

*2. Հուլիսի 30-ին Հրազդանում տեղի ունեցավ «Հրազդանը՝ ՀՀ 2022 թվականի երիտասարդական մայրաքաղաք» ծրագրի պաշտոնական բացման արարողությունը։ Հանդիսավոր պայմաններում Հրազդանին հանձնվեց խորհրդանշական փոխանցիկ բանալին և հավաստագիրը, որով «Հայաստանի Հանրապետության տարվա երիտասարդական մայրաքաղաք» տիտղոսը շնորհվեց Հրազդան քաղաքին։*

*3. Սեպտեմբերի 5-ին, Հրազդանի դրամատիկական թատրոնում մեծ հաջողությամբ տեղի ունեցավ «Թվացյալ երկրի բնիկները» պիեսիս պրեմիերան, բեմադրիչ, ՀՀ արվեստի վաստակավոր գործիչ Հակոբ Ղազանչյան:   
 4. Օգոստոսի 12-ին Երիտասարդական մայրաքաղաք Հրազդանում հանդիսավոր կերպով նշվեց Երիտասարդության միջազգային օրը` «Սերունդների համերաշխություն. ստեղծելով աշխարհ` բոլոր տարիքի մարդկանց համար» կարգախոսով: Երիտասարդության միջազգային օրը նշվեց ՀՀ կրթության, գիտության, մշակույթի և սպորտի նախարարության, Հրազդանի համայնքապետարանի, Երեխայի և ընտանիքի զարգացման կենտրոն Բարեգործական ՀԿ-ի, UNFPA Armenia/ՄԱԿ-ի Բնակչության հիմնադրամի, UNICEF Armenia - Յունիսեֆ Հայաստան, UN Armenia - ՄԱԿ-ի հայաստանյան գրասենյակ-ի և UNHCR Armenia/ՄԱԿ-ի Փախստականների գործակալության համատեղ ջանքերով: Միջոցառումների շարքը բացվեց Սպորտային-ժամանցային մրցույթով` Հարավային թաղամասի Կլոր բակից, որն անցկացվեց առանց տարիքային սահմանափակման: Միջոցառման պաշտոնական մեկնարկը տրվեց Կոտայքի մարզի երիտասարդների համար նախատեսված «Տեղեկատվական օր և երիտասարդական հնարավորությունների տոնավաճառ» միջոցառմամբ: Միջոցառմանը հրավիրված հասարակական կազմակերպությունները, մարդասիրական ընկերությունները և նախաձեռնությունները խոսեցին իրենց գործունեության մասին և ներկայացրին երիտասարդների զարգացման և զբաղվածության բազմաթիվ ծրագրեր և հնարավորություններ: Ներկաները շրջեցին նրանց տաղավարներով և ծանոթացան իրականացվող աշխատանքներին և դրանց նպատակներին: Օրվա ընթացքում Երեխայի և ընտանիքի զարգացման կենտրոնում երիտասարդները մասնակցեցին Արեգ Բալայանի «Սթրիթ արթ» դասընթացի տեսական և Շառլ Ազնավուրի անվան զբոսայգում` գործնական մասերին: Միջոցառման մասնակիցները շրջայց կատարեցին Հրազդանի տեսարժան վայրերով, իսկ Սահմանադրության հրապարակին կից պուրակում մասնակցեցին ինտերակտիվ խաղին: Օրվա ավարտին ամփոփվեց ՕՍՄ գաղափարների մրցույթի արդյունքները, և հաղթողներին հանդիսավոր կերպով պարգևատրեցին դրամաշնորհներով: Գեղարվեստական մասն ուղեկցվեց «Nemra » ռոք խմբի համերգային ծրագրով:*

*5. Սեպտեմբերի 26-ին տեղի է ունեցել ամենամյա հայ-ռուսական երիտասարդական 8-րդ համաժողովի պաշտոնական բացման արարողությունը, ամաժողովը շարունակվել է մինչև սեպտեմբերի 28-ը: Համաժողովը նախատեսված է Հայաստանի Հանրապետության և Ռուսաստանի Դաշնության բարձրագույն ուսումնական հաստատությունների ուսանողների, երիտասարդական կազմակերպությունների ներկայացուցիչների, երիտասարդ առաջնորդների (շուրջ 100 մասնակից) համար։*

*6. Հոկտեմբեր ամսին տեղի ունեցան «Մեկ բաժակ սուրճ Սուրեն Դավթյանի հետ», Գրքի և գրադարանի կարևորությունը երեխաների կյանքում և Եղիշե Չարենցի 125 ամյակ-գրադարանավարի օրվա կապակցությամբ միջոցառումները:*

*7. Նոյեմբերի 18-ին տեղի ունեցավ «Երևանի 5-րդ կարճամետրաժ և ուսանողական ֆիլմերի միջազգային կինոփառատոնի» բացումը` ՀՀ 2022 թվականի «Երիտասարդական մայրաքաղաք» Հրազդանում:*

*8. Նոյեմբերի 30-ին Հրազդան համայնքում կազմակերպվեց աշխատանքի տոնավաճառ:*

*9. Դեկտեմբերի 6-ին տեղի ունեցավ «ՀՀ 2022 թվականի երիտասարդական մայրաքաղաք» ծրագրի ամփոփիչ միջոցառումը, որի ընթացքում Հրազդանը փոխանցիկ բանալին հանձնեց 2023 թվականին երիտասարդական մայրքաղաք հռչակված Մեծամորին:*

*10. Տարին ամփոփվեց դեկտեմբերի 25-ին վառելով Հրազդան համայնքի գլխավոր տոնածառի լույսերը:*